Ontwikkelaars, neem kennis van dié kans | Netwerk24
19 Junie 2021 05:08
'n Groot beleggingsgeleentheid vir ernstige eiendomsontwikkelaars. Dis hoe Rawson Auc­tions Wes-Kaap sy volgende veiling beskryf. Dié stuk grond van 5 ha is geleë in die gewilde Muldersdrift-omgewing, net buite Johannesburg.
'n Stuk grond van 5 ha in die Muldersdrift-omgewing word op 23 Junie deur Rawson Auc­tions Wes-Kaap opgeveil.
Die erf self is fantasties vir ontwikkeling. Die terrein is gelyk en bevorderlik vir konstruksie – blyk uit die ander konstruksies in die omgewing. 'n Stel toekomstige ontwikkelings word ook binne bereik beplan, soos die bekende Gautrein-roete en 'n stel padwisselaars en hoofweë.
Die erf is naby belangrike geriewe geleë soos die Walter Sisulu- botaniese tuin, die Silverstar-casino, die Ruimsig-gholfbaan en die Roodepoort-atletiekstadion.
Tanya Jovanovski, konsessiehouer van Rawson Auctions Wes-Kaap, sê dié eiendom sal nie weer 'n veiling sien nie. "Baie selde word kopers so 'n groot stuk grond aangebied, so geskik vir ontwikkeling. Die ligging is veral ideaal vir 'n residensiële ontwikkeling, in ag genome die geriewe in die omgewing, soos winkels, skole en gesinsaktiwiteite."
Die reserweprys is R3 miljoen met 'n verwagte openingsbod van R2,5 miljoen. Die veiling word Woensdag 23 Junie om 12:00 gehou.
Belangstellendes word versoek om aanbiedings aanlyn te doen. Stuur versoeke aan die veilingspan by auctions.info@rawson.co.za of skakel 079 980 3457 vir meer inligting.